Родио се у Голубовцима 19. априла 1910. године где је завршио и основну школу. Бавио се земљорадњом. Члан КПЈ постао је 1935. године и истакао се као добар организатор. Власти су га интернирале у Смедеревску Паланку у децембру 1940. године где је остао све до мартовског пуча када је пуштен. За време Тринаестојулског устанка био је комесар чете у Зетском партизанском одреду. Када су се партизанске снаге повукле из Црне Горе вратио се у Подгорицу на илегални рад. Када рад у илегали није више био могућ пробио се до Пете пролетерске црногорске пролетерске бригаде и у пролеће 1943. године постао политички комесар 4. батаљона. Након разбијања бригаде у Бици на Сутјесци са делом батаљона повукао се у јужну Херцеговину.